অভিষেক বন্দ্যোপাধ্যায়ের দুর্ঘটনার স্মৃতি উস্কে দিয়ে এবার দুর্ঘটনার কবলে পড়লেন প্রদেশ কংগ্রেস সভাপতি অধীর চৌধুরী। জানা গিয়েছে, রবিবার দুপুরে কলকাতা থেকে বহরমপুর যাওয়ার সময়ে মুর্শিদাবাদের রেজিনগরে তাঁর গাড়ির সঙ্গে একটি ট্রাকের সংঘর্ষ হয়৷ অল্পের জন্য রক্ষা পান অধীর চৌধুরী। 

ঘটনার পরে একটি প্রাইভেট গাড়িতে করে বহরমপুরে পৌঁছন তিনি৷ গাড়ি থেকে নেমে সাংসদ জানান, দুর্ঘটনায় তাঁর গাড়ির ক্ষতি হলেও তিনি অক্ষতই রয়েছেন। ড্রাইভারের উপস্থিত বুদ্ধির প্রসংশা করেন তিনি। কীভাবে দুর্ঘটনা ঘটল, সেই প্রসঙ্গে বলেন, নিজের এসইউভি গাড়িতে চড়ে ব্যারাকপুর থেকে বহরমপুর ফিরছিলেন৷ রেজিনগর সড়কে সামনে থেকে আসা একটি মিনি ট্রাক নিয়ন্ত্রণ হারিয়ে সজোরে তাঁর গাড়িতে ধাক্কা মারে। তবে বিশেষ কোনও আঘাত লাগেনি৷